CELEX: 32020R1367
Language: el
Date: 2020-10-01 00:00:00
Title: Εκτελεστικός κανονισμός (ΕΕ) 2020/1367 του Συμβουλίου της 1ης Οκτωβρίου 2020 για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

1.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 318/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1367 ΤΟΥ ΣΥΜΒΟΥΛΙΟΥ
         της 1ης Οκτωβρίου 2020
         για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.
                  
               
                     (2)
                  
                  
                     Στις 23 Δεκεμβρίου 2019 ο πρόεδρος της Ρωσικής Ομοσπονδίας Βλαντιμίρ Πούτιν ανακοίνωσε το άνοιγμα σιδηροδρομικής γέφυρας στα Στενά Κερτς, γεγονός που σημάδεψε την εφαρμογή του ευρύτερου σχεδίου σύνδεσης των σιδηροδρομικών υποδομών της παρανόμως προσαρτηθείσας χερσονήσου της Κριμαίας και εκείνων της Ρωσίας.
                  
               
                     (3)
                  
                  
                     Η Ένωση δεν αναγνωρίζει την παράνομη προσάρτηση της Κριμαίας και της Σεβαστούπολης από τη Ρωσική Ομοσπονδία. Η κατασκευή της γέφυρας και της σιδηροδρομικής γραμμής που τη συνδέει με τις προϋπάρχουσες μεταφορικές υποδομές αποσκοπούν στην εδραίωση του ελέγχου της Ρωσικής Ομοσπονδίας επί των παρανόμως προσαρτηθεισών Κριμαίας και Σεβαστούπολης και στην περαιτέρω απομόνωση της χερσονήσου από την Ουκρανία.
                  
               
                     (4)
                  
                  
                     Το Συμβούλιο εκτιμά ότι τέσσερις οντότητες και δύο πρόσωπα θα πρέπει να προστεθούν στον κατάλογο προσώπων, οντοτήτων και φορέων που υπόκεινται σε περιοριστικά μέτρα ως έχει στο παράρτημα I του κανονισμού (ΕΕ) αριθ. 269/2014 για τον ρόλο τους στον σχεδιασμό, την κατασκευή ή τη χρήση των σιδηροδρομικών υποδομών που συνδέουν τη Ρωσία και την παρανόμως προσαρτηθείσα χερσόνησο της Κριμαίας.
                  
               
                     (5)
                  
                  
                     Το παράρτημα I του κανονισμού (ΕΕ) αριθ. 269/2014 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα πρόσωπα και οι οντότητες που περιλαμβάνονται στο παράρτημα του παρόντος κανονισμού προστίθενται στον κατάλογο του παραρτήματος I του κανονισμού (ΕΕ) αριθ. 269/2014.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 78 της 17.3.2014, σ. 6.
      
      
         
            ΠΑΡΑΡΤΗΜΑ
            Τα ακόλουθα πρόσωπα και οντότητες προστίθενται στον κατάλογο των φυσικών και νομικών προσώπων, οντοτήτων και φορέων του παραρτήματος I του κανονισμού (ΕΕ) αριθ. 269/2014:
            
                         
                     
                     
                        Πρόσωπα
                        
                                     
                                 
                                 
                                    Ονοματεπώνυμο
                                 
                                 
                                    Πληροφορίες ταυτοποίησης
                                 
                                 
                                    Αιτιολογία
                                 
                                 
                                    Ημερομηνία καταχώρισης
                                 
                              
                                    «191.
                                 
                                 
                                    Alexander Nikolaevich GANOV
                                    (Александр Николаевич ГАНОВ)
                                 
                                 
                                    Φύλο: άρρεν
                                    Ημερομηνία γέννησης: 24.10.1974
                                    Τόπος γέννησης: Βορόνεζ (Ρωσική Ομοσπονδία)
                                 
                                 
                                    Γενικός Διευθυντής της JSC TC Grand Service Express, η οποία εκτελεί σιδηροδρομικές υπηρεσίες μεταξύ της Ρωσίας και της παρανόμως προσαρτηθείσας χερσονήσου της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020
                                 
                              
                                    192.
                                 
                                 
                                    Leonid Kronidovich RYZHENKIN
                                    (Леонид Кронидович РЫЖЕНЬКИН)
                                 
                                 
                                    Φύλο: άρρεν
                                    Ημερομηνία γέννησης: 10.11.1967
                                    Τόπος γέννησης: άγνωστος
                                    Αριθμός διαβατηρίου: 722706177 (το 2015)
                                 
                                 
                                    Αναπληρωτής γενικός διευθυντής για έργα υποδομής στο Stroigazmontazh (SGM) ο οποίος έχει εποπτεύσει από το 2015 την κατασκευή της γέφυρας στα Στενά Κερτς (περιλαμβανομένου του σιδηροδρομικού τμήματος της γέφυρας) που συνδέει τη Ρωσία και την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020
                                 
                              
                  
                         
                     
                     
                        Οντότητες
                        
                                     
                                 
                                 
                                    Επωνυμία
                                 
                                 
                                    Πληροφορίες ταυτοποίησης
                                 
                                 
                                    Αιτιολογία
                                 
                                 
                                    Ημερομηνία καταχώρισης
                                 
                              
                                    48.
                                 
                                 
                                    Εταιρία κατά μετοχές “Lenpromtransproyekt” (АО “Ленпромтранспроект”)
                                 
                                 
                                    Διεύθυνση: Kondrat’yevskiy Prospekt, 15, κτίριο 5/1, 223 Αγία Πετρούπολη 195197, Ρωσική Ομοσπονδία
                                    Αριθμός καταχώρισης (αριθ. OGRN): 1027809210054
                                    Α.Φ.Μ. (αριθ. INN) 7825064262
                                    Ιστότοπος: https://lptp.ru/
                                    Διεύθυνση ηλεκτρονικού ταχυδρομείου: ptp@sp.ru
                                 
                                 
                                    Η εταιρεία κατά μετοχές Lenpromtransproyekt συμμετείχε στο έργο της σύνδεσης των σιδηροδρομικών υποδομών της παρανόμως προσαρτηθείσας χερσονήσου της Κριμαίας και της Ρωσίας με τη σχεδίαση της προσέγγισης του σιδηροδρόμου στη γέφυρα στα Στενά Κερτς και ασκώντας την αρχιτεκτονική εποπτεία κατά την κατασκευή της γέφυρας που συνδέει τη Ρωσία και την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020
                                 
                              
                                    49.
                                 
                                 
                                    Εταιρία κατά μετοχές “The Berkakit-Tommot-Yakutsk Railway Line’s Construction Directorate” (АО “Дирекция по строительству железной дороги Беркакит-Томмот-Якутск”)
                                 
                                 
                                    Διεύθυνση: Mayakovskogo St. 14, πόλη της Aldan 678900, περιοχή Aldansky, Ρωσική Ομοσπονδία
                                    Αριθμός καταχώρισης (αριθ. OGRN): 1121402000213
                                    Α.Φ.Μ. (αριθ. INN) 1402015986
                                    Ιστότοπος: https://dsgd.ru/
                                    Διεύθυνση ηλεκτρονικού ταχυδρομείου: info@dsgd.ru· gmn@dsgd.ru
                                 
                                 
                                    Η εταιρεία κατά μετοχές The Berkakit-Tommot-Yakutsk Railway Line’s Construction Directorate συμμετείχε στο έργο της σύνδεσης των σιδηροδρομικών υποδομών της παρανόμως προσαρτηθείσας χερσονήσου της Κριμαίας και της Ρωσίας με την παροχή υπηρεσιών μηχανικού κατά την κατασκευή της προσέγγισης του σιδηροδρόμου στη γέφυρα στα Στενά Κερτς η οποία συνδέει τη Ρωσία και την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020
                                 
                              
                                    50.
                                 
                                 
                                    Federal State Unitary Enterprise “Crimea Railway” (Федеральное государственное унитарное предприятие “Крымская железная дорога”)
                                 
                                 
                                    Διεύθυνση: 34 Pavlenko St., Συμφερόπολη 95006, Ουκρανία
                                    Αριθμός καταχώρισης (αριθ. OGRN): 1159102022738
                                    Α.Φ.Μ. (αριθ. INN) 9102157783
                                    Ιστότοπος: https://crimearw.ru
                                    Διεύθυνση ηλεκτρονικού ταχυδρομείου: ngkkjd@mail.ru
                                 
                                 
                                    Η εταιρεία Federal State Unitary Enterprise Crimea Railway συμμετείχε στο έργο της σύνδεσης των σιδηροδρομικών υποδομών της παρανόμως προσαρτηθείσας χερσονήσου της Κριμαίας και της Ρωσίας ως ιδιοκτήτης και φορέας εκμετάλλευσης των σιδηροδρομικών γραμμών στη γέφυρα στα Στενά Κερτς, η οποία συνδέει τη Ρωσία και την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020
                                 
                              
                                    51.
                                 
                                 
                                    First Crimean Insurance Company
                                    (Крымская первая страховая компания)
                                 
                                 
                                    Διεύθυνση: Butakova Ln, 4, Σεβαστούπολη, Ουκρανία
                                    Αριθμός καταχώρισης (αριθ. OGRN): 1149102007933
                                    Α.Φ.Μ. (αριθ. INN) 9102006047
                                    Ιστότοπος: https://kpsk-ins.ru/about
                                    Διεύθυνση ηλεκτρονικού ταχυδρομείου: info@kspk-ins.ru
                                 
                                 
                                    Η First Crimean Insurance Company συμμετείχε στο έργο της σύνδεσης των σιδηροδρομικών υποδομών της παρανόμως προσαρτηθείσας χερσονήσου της Κριμαίας και της Ρωσίας ασφαλίζοντας την κατασκευή της γέφυρας στα Στενά Κερτς. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                                 
                                 
                                    1.10.2020».